|  |  |  |
| --- | --- | --- |
| **Stema%20(100px)** |  | **Prova14** |
| **REPUBLIKA E KOSOVËS****REPUBLIKA KOSOVA****REPUBLIC OF KOSOVO** | **KOMUNA E GJILANIT****OPŠTINA GNJILANE****MUNICIPALITY OF GJILAN****GILAN BELEDIYESI** |
| **KUVENDI I KOMUNËS-GJILAN/SKUPSTINA OPSTINE-GNJILANE**  |

**RREGULLORE**

**Plotësim dhe ndryshim të rregullores për fillimin dhe mbarimin e orarit të punës të subjekteve afariste në territorin e komunës së Gjilanit NR.01.16-59035 tË datËs 27.06.2013**

**Gjilan, 2019**

Në mbështetje të dispozitave të nenit 12, paragrafi, 12.2, pika **c),** nenit 40.2 shkronja **a)** të Ligjit nr. 03/L – 040, për Vetëqeverisje Lokale (“Gazeta zyrtare e Republikës së Kosovës”, nr. 28/15, qershor 2008) dhe në zbatim të nenit 40 të Ligjit mbi Tregtinë Brendshme nr. 2004/18, Ligjit nr. 04/L-005 për Ndryshimet dhe Plotësimet e Ligjit nr. 2004/18 për Tregtinë e Brendshme, në nenin 46 paragrafi 2.1 të Statutit të Komunës së Gjilanit 01.nr.16-126211 të datës 06.11.2014, me ndryshimet dhe plotësimet 01. 016-28448 të datës 22.03.2018 Kuvendi i Komunës së Gjilanit në mbledhjen e mbajtur me datën \_\_\_\_\_\_\_.2019, miraton:

**RREGULLORE**

**Plotësim dhe ndryshim të rregullores për fillimin dhe mbarimin e orarit të punës të subjekteve afariste në territorin e komunës së Gjilanit NR.01.16-59035 t3 datËs 27.06.2013**

**Neni 1**

Te neni 5 i rregullores bazë, paragrafi 4 riformulohet dhe ka këtë përmbajtje: “Ditëve të vikendit (të dielave) dhe ditëve të festave zyrtare, pos furrtarëve, salloneve të ondulimit, floktarëve dhe pikave të shitjes të shtypit ditor**, nuk punojnë** gjellëtoret, qebaptoret dhe autolarjet”

**Neni 2**

Te neni 6 i rregullores bazë, paragrafi 3 riformulohet dhe ka këtë përmbajtje: “Vetëshërbimet, supermarketet, shitoret tregtare ushqimore, shitoret tregtare të tekstilit, shitoret e lëkur këpucëve, teknikës së bardhë dhe veprimtarive tjera jo ushqimore ditëve të vikendit (të dielave) dhe ditëve të festave zyrtare **nuk punojnë**.

Te neni 6 i rregullores bazë paragrafi 4. fshihet në tersi.

**Neni 3**

Te neni 7 i rregullores bazë, paragrafi 4 riformulohet dhe ka këtë përmbajtje: “Ditëve të vikendit (të dielave) dhe ditëve të festave zyrtare, ndërmarrjet ndërtimore (ndërtimi i ulët dhe i lartë) nuk punojnë.

**Neni 4**

Të gjitha subjektet afariste janë të obliguara që të harmonizojnë orarin e punës me dispozitat e kësaj rregulloreje, në afatin prej pesëmbëdhjetë (15) ditësh nga dita e hyrjes në fuqi të plotësimeve dhe ndryshimeve të kësaj rregulloreje.

**Neni 5**

Pas miratimit të kësaj rregulloreje duhet të bëhet hartimi i tekstit të spastruar të rregullores për fillimin dhe mbarimin e orarit të punës të subjekteve afariste në territorin e komunës së Gjilanit.

**Neni 6**

Kjo rregullore hyn në fuqi 7 (shtatë) ditë pas publikimit në në web faqen e Komunës.

**01.Nr.01\_\_\_\_\_\_\_\_\_\_\_\_\_\_ Kryesuesja e Kuvendit**

**Gjilan, më \_\_\_\_\_\_2019 Shpresa Kurteshi-Emini**